Мускул

Мускулите се органи што учествуваат во најразличните движења на телото. Го сочинуваат активниот дел од локомоторниот апарат. Човечкото тело е составено од 327 парни и 2 непарни мускули. Заедно со коските и зглобовите го сочинуваат системот за движење. Масата на мускулите изнесува 45-50 % од вкупната телесна маса.

 Основни својства на мускулите 

Основни својства на мускулите се:
 Еластичност- При дејство на некоја сила, мускулот ја зголемува својата должина, а при нејзино престанување се враќа во правобитната положба.
 Надразливост- Способноста на мускулот да реагира на дразби се вика надразливост.
 Спроводливост- Способноста да пренесува импулси и се вика спроводливост.
 Контракнилност- Надразнет мускул реагира со контракција(скусување, издолжување, пауза).

 Моторна единица 

Секој мускул е инервиран од централниот нервен систем, од мотоневрони кои излегуваат од предните рогови на рбетниот мозок. Мотоневронот се разгранува и на тој начин инервира голем број на мускулни влакна. Спојот на мускул и мотоневронот од кој е инервиран се нарекува моторна единица.

 Мускулни клеки и ткива 
Постојат три видови на мускулни ткива изградени од мускулни клетки: напречно-пругасто, мазно и срцево

 Напречно-пругастo 
Должината на напречно-пругастите клетки варира од неколку милиметри до 30cm, а пречникот 10-500 микрони. Имаат повеќе јадра распоредени ексцентрично по периферијата на клетката. Се прикрепени за коските и се издолжени, цилидрични, со тапи завршетоци. Имаат голема брзина на контракција и работат по наша волја.

 Мазнo 
Ги формираат ѕидовите на внатрешните органи: желудник, црева и др. Се издолжени, вретеновидни, со заострени завршетоци.thumb|right|400px|float|Видови на мускулни ткива Имаат бавна брзина на контракција, и работат без наша волја.

 Срцевo 
Ги формираат ѕидовите на срцевите празнини.Се издолжени, цилиндрчни, и градат мрежа(синцициум). Имаат средна брзина на контракција и работат без наша волја. По својата градба се слични со напречно пругастите, а по функцијата со мазните мускулни клетки.

 Градба на мускул 
Мускулите како органи се составени од две ткива: напречно-пругасто мускулно и мазно. Секоја мускулна клетка е обвиткана со сврзно ткиво наречено ендомизиум. Повеќе мускулни клетки образуваат мускулно снопче. Секое мускулно снопче е обвиткано со сврзно тхх дел (лат. venter). На краевите мускулот преминува во жилест дел, тетива (лат. tendo). Секоја тетива поминува во оформен мускулен дел, глава (лат. caput).

 Градба на напречно-пругаста клетка 

 Поделба 
Мускулите можат да се делат според формата, бројот на главите и местото во телото.
 Поделба според формата 
Мускулите се поделени на: долги, куси и плочести.

 Долгите се наоѓаат на екстремитетите.

 Кусите можат да бидат овални (лат. m.orbicularis) и кружни (лат m.sphincter). Ги има на отворите на телото.

 Плочестите ги градат ѕидовите на стомакот и градите.

 Поделба според бројот на главите 
Според бројот на главите се делат на:
 двоглави (m.biceps);
 триглави (m.triceps);
 четириглави (m.quadriceps).

 Поделба според местото на местото во телото 
Се делат на: 
 мускули на главата; 
 мускули на трупот;
 мускули на горниот екстремитет;
 мускули на долниот екстремитет.

Мускулот како мотив во уметноста и во популарната култура
 „Мускул во пластика“ (англиски: Muscle in Plastic) - песна на британската рок-група Баухаус од 1981 година.Bauhaus, Mask, Beggars Banquet BBL 29CD.
 „Мускул“ (германски: Muskel) — песна на германското електронско дуо ДАФ од 1981 година.Dicogs, Deutsch Amerikanische Freundschaft – Gold Und Liebe (пристапено на 23.6.2022)

 Наводи 

Категорија:Мускулен систем